《冬日同汪比部对琴金博辈棕亭闵上舍玉井汪水部秀峰汪学正剑潭何文学春渚吴庶常谷人红桥宴集》
清代·朱方蔼

残芦衰柳遍江潭，萧瑟偏宜我辈探。风里浮云自西北，尊前名辈尽东南。

白鸥眠处船齐泊，红蜡烧时酒半酣。珍重今宵良宴会，渭城莫漫唱何戡。

作者简介：（1721—1786）浙江桐乡人，字吉人，号春桥。贡生。沈德潜弟子，工诗词古文。善画山水花卉，晚年尤喜画梅。有《小长芦渔唱》、《春桥草堂集》。